தந்துவிட்டேன் என்னை

தந்துவிட்டேன் என்னை (Thanthu Vitten Ennai) என்பது 1991 ஆண்டைய தமிழ்த் திரைப்படம் ஆகும். இப்படத்தில் விக்ரம் , ரோகிணி ஆகியோர் முதன்மைப் பாத்திரங்களை ஏற்று நடித்தனர். இப்படமே இயக்குநர் ஸ்ரீதரின் கடைசிப் படமாகும்.

 கதைச்சுருக்கம் 
ஒரு பணக்காரப் பெண்ணும் ஒரு சதாரணக் குடும்பத்தைச் சேர்ந்த இளைஞனும் காதலிக்கின்றனர். ஒரு கட்டத்தில் அந்தப் பெண் தனது சொத்து சுகத்தையெல்லாம் விட்டுவிட்டு காதலன் வீட்டுக்கு வந்துவிடுகிறாள். ஆனால் நாயகன், தனக்கு வேலை இல்லாத காரணத்தால், அவளைப் பத்திரமாக அவளது தந்தையிடம் ஒப்படைத்துவிடுகிறான். நாயகனின் இந்த நேர்மையால் கவரப்பட்ட அவர், நாயகனுக்கு வேலை தேடிக்கொள்ள ஓர் ஆண்டு அவகாசம் தருகிறார். இறுதியில் இருவரும் ஒன்று சேர்ந்தனரா, இல்லையா என்பதே முடிவு.

 இசை 
இப்படத்துக்காக இளையராஜா ஆறு பாடல்களுக்கு இசையமைத்தார். பாடல்வரிகளை இளையராஜா, புலமைப்பித்தன், கங்கை அமரன் மு. மேத்தா ஆகியோர் எழுதினர்.http://play.raaga.com/tamil/album/Thanthu-Vitten-Ennai-songs-T0000774
பாடல்பாடகர்நீளம்(நி:வி)"கண்களுக்குள்"எஸ். ஜானகி4:37"மன்னவனே"எஸ் ஜானகி, எஸ். பி. பாலசுப்பிரமணியம்4:36"முத்தமா"அருண்மொழி, உமா ரமணன்4:47"தென்றல் நீ"எஸ். ஜானகி, எஸ். பி. பாலசுப்பிரமணியம்4:26"மனசுலோனி"எஸ். ஜானகி5:50"ஆத்தாடி அள்ளிக்கோடி"4:34

 வரவேற்பு 
இப்படம் குறித்து சித்ராலயா கோபு குறிப்பிடும்போது, இது ஒரு தோல்விப்படம் என்றும், ஒரு வாரம்கூட திரையரங்குகளில் ஓடவில்லை எனக் குறிப்பிட்டார். இதற்காண காரணத்தை அவர் ஆராய்ந்தபோது. தன்னை நம்பிவந்த நாயகியை கதாநாயகன் திருமணம் செய்துகொண்டு அவளை எப்பாடுபட்டாவது வைத்துக்  காப்பாறாறாமல் அவளது தந்தையிடம் கொண்டுவந்து ஒப்படைத்ததை இரசிகர்கள் ஏற்கவில்லை என்றார்.

 மேற்கோள்கள் 

 வெளி இணைப்புகள் 



பகுப்பு:இந்தியத் தமிழ்த் திரைப்படங்கள்
பகுப்பு:1991 தமிழ்த் திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:ஸ்ரீதர் இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்